Storhaug-familien

Storhaug-familien er en familie fra gården Storhaug på Klepp på Jæren. Bonden, Lars Storhaug, var formann i Klepp Idrettslag under krigen. Da de tyske okkupasjonsmaktene tok beslag i lagets turnhall flyttet Lars Storhaug turnapparatene til låven på gården Storhaug. Her trente han med sine barn. Sønnen Åge ble den mest meritterte av barna, med Ol-deltakelse og 14 NM-gull med kongepokal til hver av de 14 titlene. Døtrene til eldstesønnen, som heter Lars etter sin far, har tatt familiens idrettsinteresse videre og har begge spilt for landslaget i fotball.

Slektstre 
 Lars Storhaug (1898–1978), bonde, gift med Borghild Storhaug (1914–2000)
 Lars Storhaug (1935–), politiker (H) og friidrettsutøver
 Bjørg Storhaug (1962–), fotballspiller og bonde 
 Turid Storhaug (1968–), fotballspiller
 Åge Storhaug (1938–2012), turner, gift 1967 med Gloria Kristina Thorner (f. 1944)
 Brit Storhaug (1946–), friidrettsutøver og turner

Referanser